Power Rangers

Το Power Rangers είναι αμερικανική δικαιόχρηση (franchise) ψυχαγωγίας και προϊόντων που επικεντρώνεται στην τηλεοπτική σειρά υπερηρώων με το ίδιο όνομα, εμπνευσμένη από την ιαπωνική σειρά τοκουσάτσου, Super Sentai, παραγωγής Toei Company. Ο πρώτος κύκλος της σειράς ξεκίνησε να προβάλλεται από το τηλεοπτικό δίκτυο Fox Kids στις 28 Αυγούστου του 1993 υπό τον τίτλο Mighty Morphin Power Rangers. Η Bandai κυκλοφόρησε φιγούρες δράσης και άλλα παιχνίδια, κάνοντας τους Power Rangers κομμάτι του λαϊκού πολιτισμού. Η Saban Entertainment ήταν ιδιοκτήτης της σειράς από την δημιουργία της το 1993 έως το 2002. Το 2002 έγινε η αγορά από την The Walt Disney Company μέχρι το 2010 που την ξαναγόρασε η Saban Entertainment. Το 2018 πουλήθηκε ξανά στην εταιρία Hasbro.

 Σύμφωνα με τη σειρά, Power Ranger θεωρείται ένα άτομο, το οποίο μεταμορφώνεται σε ένα παντοδύναμο υπερήρωα. Ο ranger φοράει μια στολή μάχης (συνήθως φτιαγμένη από spandex) και ένα κράνος, το οποίο και προστατεύει την μυστική του ταυτότητα. Ένας ranger διαθέτει μεγάλη σωματική δύναμη και αντοχή, αλλά και άλλες υπερφυσικές δυνάμεις, όπως η τηλεκίνηση. Οι Ρower Rangers συνήθως ξεκινούν ως ομάδες των πέντε ή των τριών ατόμων και όσο προχωρούν τα επεισόδια αποκτούν περισσότερα μέλη. Η στολή του κάθε ranger έχει διαφορετικό χρώμα από των άλλων της ομάδας. Αυτό το χρώμα είναι που δίνει όνομα στον κάθε Power Ranger (π.χ. Ροζ ranger, Μπλε ranger). Ωστόσο, τα τελευταία χρόνια, εκτός από το χρώμα του, ένας Power Ranger μπορεί να χαρακτηρίζεται και από τον αριθμό του ή από κάποια ιδιότητα του (π.χ. στους Power Ranger: Time Force, επειδή υπήρχαν δύο Rangers με κόκκινη στολή, ο ένας ονομαζόταν κόκκινος Ranger του χρόνου και ο άλλος Quantum Ranger). Επίσης, οι στολές των rangers του κάθε κύκλου είναι πανομοιότυπες, εκτός από το χρώμα και το σχέδιο του κράνους. Κάθε ομάδα Power Rangers, με ελάχιστες εξαιρέσεις, υπακούει σε κάποιους γενικούς κανόνες: απαγορεύεται να χρησιμοποιούν τις δυνάμεις τους για προσωπικό όφελος και να αποκαλύψουν την ταυτότητα τους στην κοινωνία. Συνήθως, όλοι οι Rangers είναι εφοδιασμένοι με όπλα όπως πιστόλια ή ξίφη, αλλά και με ένα προσωπικό όπλο, το οποίο ενώνεται με τα όπλα των άλλων Rangers και όλα μαζί σχηματίζουν ένα μεγαλύτερο όπλο (συνήθως ένα κανόνι η ξίφος). Κάποιοι rangers (συνήθως ο αρχηγός) αποκτούν και εξαρτήματα που δεν έχουν οι άλλοι. Επίσης, καθώς ο κάθε κύκλος επεισοδίων εξελίσσεται, οι Power Rangers αποκτούν την προσωπική τους μοτοσυκλέτα (όχι σε όλες τις περιπτώσεις) και το προσωπικό τους Zord, τεράστιων διαστάσεων όχημα το οποίο ενώνεται με τα Zords των υπολοίπων ranger για να σχηματίσουν ένα ακόμα μεγαλύτερο, το Megazord, και να νικήσουν ένα γιγαντιαίο τέρας. Μέχρι σήμερα, έχουν κυκλοφορήσει οι εξής κύκλοι επεισοδίων (σεζόν) με θέμα τους Power Rangers: Mighty Morphin Power Rangers (1993) Mighty Morphin Power Rangers (1994) Mighty Morphin Power Rangers (1995) Power Rangers Zeo (1996) Power Rangers Turbo (1997) Power Rangers In Space (1998) Power Rangers Lost Galaxy (1999) Power Rangers Lightspeed Rescue (2000) Power Rangers Time Force (2001) Power Rangers Wild Force (2002) Power Rangers Ninja Storm (2003) Power Rangers Dino Thunder (2004) Power Rangers S.P.D. (2005) Power Rangers Mystic Force (2006) Power Rangers Operation Overdrive (2007) Power Rangers Jungle Fury (2008) Power Rangers R.P.M. (2009) Power Rangers Samurai (2011) Power Rangers Super Samurai (2012) Power Rangers Megaforce (2013) Power Rangers Super Megaforce (2014) Power Rangers Dino Charge (2015) Power Rangers Dino Super Charge (2016) Power Rangers Ninja Steel (2017) Power Rangers Super Ninja Steel (2018) Power Rangers Beast Morphers (2019-2020) Power Rangers Dino Fury (2021-2022) Power Rangers Cosmic Fury (2023) Mighty Morphin Power Rangers The Movie (1995) Turbo, A Power Rangers Movie (1997) Power Rangers (2017) Mighty Morphin Power Rangers Once And Always (2023) Από το 1993 και έπειτα έχουν κυκλοφορήσει διάφορα παιχνίδια για τις κονσόλες της Nintendo, για το Game Boy, τα PlayStation και τα PC. Για iOS και Android υπάρχουν τα Power Rangers Legacy Wars (2017) και Power Rangers All Stars (2018). Στην Ελλάδα, oι κύκλοι του Power Rangers άρχισαν να προβάλλονται τον Σεπτέμβριο του 1994 από τον ΑΝΤ1, ο oποίος πρόβαλλε μέχρι και τον 11ο κύκλο (Power Rangers: Wild Force). Έπειτα, το Power Rangers: Ninja Storm προβλήθηκε από το Alter Channel. Τη σειρά πρόβαλλε ταυτόχρονα και το Fox Kids (έπειτα Jetix και πλέον Disney XD) όπου πρόβαλλε μέχρι και τον 17ο κύκλο (Power Rangers: Jungle Fury). Κατά τη διάρκεια της τηλεοπτικής περιόδου 2010-2011, το Star Channel προέβαλλε τους κύκλους Mystic Force Operation Overdrive. To 2012 προβλήθηκαν οι κύκλοι Samurai/Super Samurai από το Nickelodeon. Το 2014 το Power Rangers: Jungle Fury προβλήθηκε και στο E TV αλλά και στο Smile TV.Το 2018-2019 προβλήθηκαν οι κύκλοι Dino Charge/ Dino Super Charge από το Smile TV. Από τον Σεπτέμβρη του 2019 προβάλλεται ο 26ος κύκλος (Power Rangers: Beast Morphers) από το Nickelodeon αυτή την φορά. Οι κύκλοι 20ος και 21ος (Power Rangers Megaforce/ Super Megaforce) δεν προβλήθηκαν ποτέ στην Ελλάδα. Επίσημη ιστοσελίδα